open-index/open-wikipedia-markdown huggingface dataset:
Egil Ulstein

**Egil Ulstein** (født 11. mars 1919 i Ål, død 8. juni 1999 i Frankrike) var en norsk krigsflyver og diplomat.

Han var sønn av skolebestyrer Sverre Ulstein (1898–1960) og Aga Flood (1898–1971). Etter examen artium 1939 begynte han på Hærens flygeskole. Under kampene i Norge ble han skadet etter en landing i en Tiger Moth ved Nordre Osen. Han kom seg likevel over til Canada og Little Norway, der han fullførte flygeskolen. I januar 1942 var han med på opprettelsen av 332 skvadron, dit han kom etter et opphold ved den britiske 129 Squadron. Ved krigens slutt i mai 1945 var Ulstein kaptein.

Fra 1945 jobbet han for Utenriksdepartementet fra 1946 som ambassadesekretær ved Norges ambassade i London. I 1947 giftet han seg med Olive May Finley. Han mottok i 1950 en grad fra London School of Economics. Ulstein ble forfremmet til byråsjef i 1956, virket fra 1958 som ambassaderåd ved Den norske utsending til NATO og EEC. Fra 1962 var han ambassaderåd ved Norges ambassade i London.

Fra 1966 til 1969 var han ambassadør ved Norges ambassade i Praha og i løpet av denne perioden, i august 1968, fant Warszawapaktens invasjon av Tsjekkoslovakia sted. Han hadde București som sideakkreditering.  I 1971 studerte han i London ved tenketanken International Institute for Strategic Studies (IISS), hvorfra han utga en avhandling om sikkerheten i Norden. Fra 1972 var han minister ved Militærmisjonen i Berlin. Senere var han generalkonsul i Glasgow i Skottland, konsulatet flyttet senere til Edinburgh. Han trakk seg tilbake i 1980.

Ulstein var kommandør av St. Olavs Orden.

## Skrifter
* 

## Utmerkelser
* St. Olavsmedaljen med ekegren
* Krigsmedaljen
* Deltakermedaljen
* Haakon VIIs 70-årsmedalje
* Victoriaordenen fra Storbritannia
* Kommandør av St. Olavs Orden 1973
* Distinguished Flying Cross

## Referanser
Ivar Lunde (1908–1992)

**Ivar Lunde** (1908–1992) var en norsk diplomat.

Han var sønn av ingeniør Helge Lunde (1875–1947) og Janina Lewestam (1882–1962). Søsteren  Wanda (1920–2005) var gift med TV-medarbeideren Kristian Øgrim.

I 1949 ble han gift med Ingeborg Marie Hauge (1917).

Etter examen artium i 1927 og cand.jur. i 1932 var han fra 1933 til 1935 sekretær ved konsulatet i den polske havnebyen Gdynia samtidig som han var engasjert av Det Bergenske Dampskibsselskab. Tilbake i Oslo var han i 1935 sekretær for Utenriksdepartementet og gjennomførte Utenriksdepartementets aspirantkurs i 1936. Deretter fulgte en lang liste med stasjoneringer og utmerkelser.

Da han hadde pensjonert seg, tok Lunde også translatøreksamen, og han oversatte blant annet Tadeusz Konwickis roman *Den lille apokalypse* (*Mała apokalipsa*) fra polsk samt nobelprisforfatteren Czesław Miłosz' *Det trellbundne sinn* (*Zniewolony umysł*) og *Erobringen av makten* (*Zdobycie władzy*).

## Stasjoneringer
* 1936 attaché ved legasjonen i Paris
* 1938–1943 sekretær ved legasjonen i Moskva
* 1941 chargé d'affaires ved legasjonen i Teheran
* 1943–1945 sekretær ved legasjonen i Ankara og legasjonen i Lisboa.  
* 1946–1949 byråsjef ved UDs første politikontor 
* 1949–1950 ambassaderåd ved Norges faste delegasjon til De forente nasjoner (FN) i New York City. Stedfortreder for Norges representant i Sikkerhetsrådet, atomenergi-kommisjonen som ble nedlagt 1952, og nedrustnings-kommisjonen.  
* 1950–1952 legasjonsråd og chargé d’affaires til Aten og Tel Aviv.  
* 1952–1956 sendemann til legasjonen i Bangkok, sideakkreditert til Djakarta
* 1956–1962 ambassadør til Norges ambassade i Ankara, sideakkreditert til Bagdad, Karachi og Teheran
* 1962–1966 ambassadør til Norges ambassade i Helsingfors
* 1966–1970 ambassadør til Norges ambassade i Moskva, tillike i Ulan Bator fra 1968
* 1970–1977 ambassadør til Norges ambassade i Wien
* 1970–1977 Norges faste representant ved Det internasjonale atomenergibyrået og FNs organisasjon for industriell utvikling.

## Utmerkelser
* Kommandør St. Olavs Orden 1962
* Storkors Finlands løves orden
*  Storkors Løvens og solens orden fra Iran
*  Storkors Thailands krones orden
*  Kommandør Georg Is orden fra Grekenland
*  *Comendador* (kommandør) av  Kristusordenen fra Portugal

## Referanser
Hatlelitunnelen

**Hatlelitunnelen** er en tunnel på den kommunale Bekkevollvegen i Hatlelia i Molde kommune. Tunnelen ble åpnet i 1978 og er 127 meter lang.

## Se også
*Veitunneler i Norge

## Referanser
Hundholmen

**Hundholmen** er et tidligere industrisamfunn i Narvik i Nordland. Stedet er lokalisert rundt åtte kilometer øst for Kjøpsvik på vestspissen av nestet mellom Sørfjorden og Fuglefjorden. Idag har stedet rundt fem fastboende, og har for det meste hytter og fritidsboliger. Stedets navn kommer av øya Lille Hundholmen, som ligger ute i fjorden like ved.

## Historie
Hundholmen ble i 1905 Tysfjords første industristed. Dette var etter at engelskmannen William Spear hadde kommet til stedet etter sin konkurs i Narvik. Stedet hadde en av Europas største enkeltforekomst av feltspat, som ble funnet rett ved strandlinja. Periodevis var det ti mann i arbeid, og produksjonen ble større og større for hvert år etter oppstarten, men Spear solgte imidleid alle aksjene i selskapet til Narvik-selskapet Nordlandske Grubebureau, som ble eid av den tyske jøden B. Schattenstein. 1913 er å regne som Hundholmens beste år, da hele 6000 tonn ble hentet ut fra berggrunnen.

Etter å ha vært stengt et år ble gruvedriften igjen startet opp igjen i 1915. Etter dette gikk det bare nedover for bedriften, som i flere perioder var stengt. Det var små forekomster igjen ved inngangen til 1920-tallet, og gruven ble slått sammen med gruvedriften på Drag. Det måtte graves gradvis dypere for å finne bergarter av verdi, og på 60-tallet var bruddet nesten 60 meter dyp. Harald Stange & Co var det siste selskapet som eide gruven, og la ned driften for godt i 1960.

## Referanser
Hundholmen (andre betydninger)

**Hundholmen** kan referere til:
* Hundholmen, det gamle navnet på Bodø.
* Hundholmen naturreservat, et naturreservat i Værøy.
Hamiltonvei

**Hamiltonvei** er i matematisk grafteori en vei i en rettet eller urettet graf som går gjennom alle nodene akkurat én gang. En hamiltonsyklus er en hamiltonvei som ender opp i samme node som den startet. Å finne ut om en villkårlig graf inneholder en hamiltonvei er et NP-komplett problem.

Hamiltonvei er oppkalt etter matematikeren William Rowan Hamilton.

## Kilder
*Kenneth H. Rosen: *Discrete Mathematics and Its Applications*, 7th Edition (side 671-676) ISBN 9780071315012
Trinitapoli

**Trinitapoli** er en småby og kommune i Provinsen Barletta-Andria-Trani i Puglia i det sørlige Italia. Det var 14 426 innbyggere per 2007.

## Referanser


## Eksterne lenker
*
Filosofiåret 1728

**Filosofiåret 1728** er en oversikt over hendelser, utgivelser og personer med tilknytning til filosofi i 1728.

## Hendelser

## Publikasjoner
*Christian Wolff – *Philosophia rationalis sive logica*, 1728, med *Discursus praeliminaris de philosophia in genere*

## Fødsler
*30. januar – Benedikt Stattler, tysk katolsk teolog, pedagog og filosof (død 1797)
*22. februar - Alexander Gerard, skotsk filosof (død 1795)
*7. mars – Isaak Iselin, sveitsisk historie- og politisk filosof (død 1782)
*27. april – François Boissel, fransk filosof og forfatter (død 1807)
*8. desember – Johann Georg Zimmermann, sveitsisk lege, lærd, filosof og forfatter (død 1795)
*5. desember – Herkulan Oberrauch, sydtirolsk fransiskaner, filosof og katolsk moralteolog (død 1808)
*12. desember - Pietro Verri, italiensk filosof, økonom og historiker (død 1797)
*Giambattista Toderini, italiensk abbed, forfatter og filosof (død 1799)

## Dødsfall
*28. februar – Ogyū Sorai, japansk neokonfuciansk filosof (født 1666)
*7. april – Polykarp Leyser IV, tysk lutheransk teolog, filosof, lege, jurist og historiker (født 1690)
*15. april – Ludwig Philipp Thümmig, tysk filosof og professor (født 1697)
*23. juni – Tsuji Gettan Sukemochi, japansk lærd, filosof og samurai (født 1649)
*23. september – Christian Thomasius, tysk jurist og filosof (født 1655)


Fil:Iselin Isaak.jpg|Iselin Isaak(1728-1782)
Fil:Johann Georg Zimmermann.jpg|Johann Georg Zimmermann(1728-1795)
Fil:Pietro Verri.jpg|Pietro Verri(1728-1797)
Fil:Herculan Oberrauch.png|Herkulan Oberrauch(1728-1808)
Fil:Ogyuh Sorai.jpg|Ogyū Sorai(1666-1728)
Fil:Christian Thomasius.jpg|Christian Thomasius(1655-1728)
FF «G.O. Sars» (1970)

**FF «G.O. Sars»** (IMO nr. 7018379) var et norsk forskningsfartøy, tilhørende Havforskningsinstituttet. Hun ble levert som hekktråler av verftet Mjellem & Karlsen i Bergen i 1970 og var det andre av foreløpig tre forskningsfartøy med dette navnet, oppkalt etter marinbiologen Georg Ossian Sars. Fartøyet er 70 meter langt, 13 meter bredt og har en bruttotonnasje på 1447 tonn. Fartøyet er utstyrt med en dieselmotor på 2500 hestekrefter og har lugarplass til 16 forskere i tillegg til mannskapet.

«G.O. Sars» ble bygget for å kunne fange med bunntrål og pelagisk trål samtidig. Skroget har en utforming som reduserer forstyrrelse på ekkoloddene, som i løpet av 1960-årene ble et viktig instrument innen fiskeriforskningen.

«G.O. Sars» ble i 2004 solgt til Eagle Shipping Ltd. i Sverige og omdøpt «Sarsen». Samme år ble hun videresolgt til Moir Holding Australia. I 2014–2015 gjennomgår hun en total renovering og ombygging til cruise- og dykkerfartøy ved Westcon Yards Florø.

## Referanser


## Eksterne lenker
* 
*
FF «G.O. Sars»

**FF «G.O. Sars»** er en serie norske forskningsfartøy eid av Havforskningsinstituttet:

*FF «G.O. Sars» (1945)
*FF «G.O. Sars» (1970)
*FF «G.O. Sars» (2003)
Løvens og solens orden

**Løvens og solens orden** (etablert 1808 i Persia) har blitt gitt til utlendinger som har gjort seg fortjent til det, som diplomater og krigshelter.  Mottakeren fikk en medalje med bilde av en løve og en sol, som var viktige symboler for Persia. Det var sjah Fath-Ali Shah Qajar (1772–1834) som etablerte ordenen og først ut var John Malcolm (1769–1833) som var britisk ambassadør til Persia  1803–1804.  Diplomaten Erik Colban (1876–1956) fikk den uten at han var i Iran. Ambassadør Ivar Lunde fikk den, selv om han bare var sideakkreditert til Teheran 1956–1962. Også Jens-Anton Poulsson (1918–2019) fikk den, han var nemlig med på Vemork-aksjonen. Likens med Knut Haugland (1917–2009) som også var med på Kon-Tiki. John Qvale (1911–1997) fikk den, han var blant annet dommerfullmektig på Romerike.  Diplomaten Adolf Bredo Stabell (1908–1996) også.

Ordenen ble videreført i 1925 under Pahlavi-dynastiet, under navnet Homayoun-ordenen.
## Se også
*Den røde løvens og solens orden, en annen iransk orden som Mohammad Reza Pahlavi (1919–1980) brukte dele ut frem til 1979 da det ble revolusjon og han måtte flykte
Universitetet Juraj Dobrila i Pula

**Universitetet Juraj Dobrila i Pula** (kroatisk *Sveučilište Jurja Dobrile u Puli*) er universitet i Pula i Kroatia, grunnlagt i 2006.

## Referanser


## Eksterne lenker
*
Fanny Aavatsmark MacTaggart

**Fanny Margaretha Basilier Aavatsmark MacTaggart** (1899–1981) var en norsk-skotsk journalist.

Hun var datter av den norske generalen og forsvarsministeren Ivar Aavatsmark og den finlandssvenske sangerinnen Ida Flodin. Hun ble født i Helsingfors i Finland og vokste opp i Kristiania (Oslo) og Trøndelag.

Hun studerte kunst, musikk og språk i Kristiania og København, deretter i Frankrike, hvor hun begynte å skrive for norske og finske aviser.

I 1937 giftet hun seg med den skotske kunstmaleren William MacTaggart (1903–1981), og de bosatte seg i Edinburgh. Hun var korrespondent for *[[Aftenposten]]* i mange år. Under den andre verdenskrig arbeidet hun for den norske avdelingen i BBC, og fra 1942 til 1946 ledet hun den norske regjeringens informasjonskontor i Skottland.

MacTaggart ble tildelt St. Olavsmedaljen i 1947 og utnevnt til ridder av 1. klasse av St. Olavs Orden i 1964. Hennes mann ble adlet som ridder av dronning Elizabeth II i 1962, og hun førte deretter den britiske tittelen lady.

## Referanser


## Eksterne lenker
* Fanny MacTaggarts privatarkiv med korrespondanse og dokumenter finnes hos Norges Hjemmefrontmuseum.
* William og Fanny MacTaggarts privatarkiv  med korrespondanse og dokumenter finnes hos National Library of Scotland.
Norsk fotball 1999

## Herrelandslaget
:*Utdypende artikkel: [[Liste over Norges landskamper i fotball for herrer 1995–2000#Norges landskamper 1999|Liste over Norges landskamper i fotball for herrer 1999]]*

## Norgesmesterskapet for herrer
:*Utdypende artikkel: [[Norgesmesterskapet i fotball for menn 1999|NM fotball 1999]]*

## Eliteserien
:*Utdypende artikkel: [[Tippeligaen 1999|Eliteserien 1999]]*

## 1. divisjon
:*Utdypende artikkel: [[1. divisjon fotball for menn 1999|1. divisjon 1999]]*

## 2. divisjon herrer
:*Utdypende artikkel: [[2. divisjon fotball for herrer 1999|2. divisjon 1999]]*

### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

### Avdeling 7

### Avdeling 8

## 3. divisjon herrer
:*Utdypende artikkel: [[3. divisjon fotball for herrer 1999|3. divisjon 1999]]*

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 1999]]*

## Toppserien
:*Utdypende artikkel: [[Toppserien 1999]]*

## 1. divisjon kvinner
:*Utdypende artikkel: [[1. divisjon fotball for kvinner 1999]]*

## Kilder
*rsssf.no
Fylkesvei 7710

**Fylkesvei 987** i Nordland går mellom Kåkern og Andhopen i Flakstad kommune i Nordland.

## Kommuner og knutepunkter

* Kåkern bru
*Endepunkt Andhopen

## Eksterne lenker
* Vegvesenets vegkart 
*
Fylkesvei 6804

**Fylkesvei 6804 (Fv6804)** går mellom Havnekrysset og Lillemoen i Stjørdal kommune. Den var tidligere del av fylkesvei 6800.

Før Trøndelag fylke ble opprettet 1. januar 2018 hadde veien betegnelsen Fylkesvei 35 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Chün

**Chün** (kinesisk: 钧釉, pinyin: *Junyou*, Wade-Giles: *Chün*) er en keramisk glasurtype som ble utviklet i Kina i Songdynastiets tid, nærmere bestemt i Yuzhou i provinsen Henan.

Chünglasurer er transparente svakt blåaktige glasurer, som tiltar effektfullt i fargestyrke der den ligger tykkere. Keramisk tradisjon byr blant annet på å legge chünglasurer over et hvitt stykke som på forhånd, før leiren brennes første gang, blir dekorert med innrisninger eller avtrykk. Chünglasurens optimale skjønnhet uppnås gjerne når den ligger på porselen. Chün brennes ofte i redusersnde ovnsatmosfære, det vil si at man mens glasuren er flytende i ovneen reduserer ovnens surstoffstilførsel.

Glasurens blåaktige toner kommer vanligvis fra mikroskopiske bobler i glasuren. Ofte er benmel blitt anvendt for å oppnå den transparens og glans som kjennetegner glasuren.

Chün er i en viss grad beslektet med den mer grønnaktige celadonglasuren. 

## Litteratur
*Finn Lyngaard: *Keramisk håndbog*, 1984,. s. 167-172
*Masahiko Sato: *Chinese Ceramics*, Weatherhill, Tokyo, 1981, s.&nbsp;117–119.
*Shen Roujian: *Dictionary of Chinese Fine Arts*, Shanghai, s.&nbsp;287–288.

## Eksterne lenker
* A Handbook of Chinese Ceramics fra Metropolitan Museum of Art
Eulervei

En **eulervei** i matematisk grafteori er en vei som går gjennom hver kant (strek) nøyaktig én gang. En eulerkrets er en eulervei som ender i samme node som den startet. Temaet ble først diskutert av Leonhard Euler i 1736, da han viste at det kjente problemet Broene i Königsberg ikke kunne løses. 

## Egenskaper
* En sammenhengende urettet graf har en eulerkrets (eulersyklus) hvis og bare hvis alle nodene har partallsgrad. (Dvs. at antallet kanter inn til hver node er et partall.)
* En sammenhengende urettet graf har en eulervei (men ingen eulerkrets) hvis og bare hvis eksakt to av nodene er av odde grad. (Herav kan man se at problemet Broene i Königsberg ikke kan løses.)

## Kilder
*Kenneth H. Rosen: *Discrete Mathematics and Its Applications*, 7th Edition (side 666-671)
Solør, Vinger og Odal prosti

**Solør, Odal og Vinger prosti** er et tjenestedistrikt i Hamar bispedømme i Den norske kirke, med prostesete på Kongsvinger. Det faller geografisk sammen med Glåmdalen.

## Historikk
Solør og Odalen prosti ble opprettet i 1855 ved fradeling av Øvre Romerike prosti. I 1868 ble nordre Solør (Våler og Åsnes prestegjeld) overført til det da nyopprettede Sør-Østerdal prosti. I 1922 ble også søndre Solør (Hof, Grue og Brandval prestegjeld) fraskilt, da Solør prosti ble opprettet, og det gjenværende prostiet skiftet navn til *Vinger og Odal prosti*.Brandval ble flyttet tilbake i 1990. I 2013 fikk prostiet igjen sine opprinnelige grenser da det ble utvidet med Solør prosti og fikk det nåværende navnet *Solør, Vinger og Odal prosti*.

## Kirkesogn

*Kongsvinger kommune
**Vinger sogn
**Austmarka sogn
**Brandval sogn
*Eidskog kommune
**Eidskog sogn
**Vestmarka sogn
*Sør-Odal kommune
**Strøm sogn
**Ullern sogn
**Oppstad sogn
*Nord-Odal kommune
**Sand sogn
**Mo sogn
*Grue kommune
**Grue sogn
**Grue Finnskog sogn
*Åsnes kommune
**Åsnes sogn
**Gjesåsen sogn
**Åsnes Finnskog sogn
**Hof sogn
**Arneberg sogn
**Hof Finnskog sogn
*Våler kommune
**Våler sogn
**Gravberget sogn

## Prestegjeld
* Vinger
* Brandval
* Eidskog
* Sør-Odal
* Nord-Odal
*Fra [[Solør prosti]] i 2013:*
* Åsnes
* Hof
* Grue
* Våler
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Se også
* Hamar bispedømme
* Liste over sogn i Hamar bispedømme
* Liste over kirker i Hedmark

## Referanser


## Eksterne lenker
* Solør, Vinger og Odal prosti
Bowie

**Bowie** kan vise til:

## Steder
*Bowie (Maryland)
*Bowie County i Texas
*Bowie (Texas)

## Personer
*David Bowie, britisk musiker og skuespiller
*James «Jim» Bowie, amerikansk pioner og soldat

## Annet
*Bowie (navn), et kjønnsnøytralt fornavn
*Bowiekniv
*Bowie State University
Camarillo

**Camarillo** (IPA: ; engelsk uttale: kam-ə-ree-oh) er en by i Ventura County i California, USA. Befolkningen var på 65&nbsp;201 innbyggere ved 2010-folketellingen, opp fra 57&nbsp;084 ved folketellingen i 2000. Ventura Freeway (US Route 101) er byens viktigste hovedvei.

## Referanser


## Eksterne lenker
*
Diphucephalini

**Diphucephalini** er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, gjerne metallisk grønne oldenborrer. Kroppen har fine, korte hår. Dekkvingenes overflate er litt rynkete.

## Levevis
Larvene lever i jorda, der de eter røtter. De voksne billene flyr om dagen. Disse artene kan forekomme i høytliggende regnskoger.
De voksne billene kan av og til ha masseforekomster da de snaubeiter trærne. De besøker også blomster.

## Utbredelse
Gruppen er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Diphucephalini Laporte de Castelnau, 1840
******* Slekten *[[Cunderdinia]]* Lea, 1916 - 3 arter
******* Slekten *[[Diphucephala]]* Dejean, 1821 - 68 arter
******* Slekten *[[Watkinsia]]* Britton, 1995 - 8 arter

## Kilder
* Oversikt over gruppen

## Eksterne lenker
* 
* Brisbane Insects - Diphucephala sp. Med bilder av de voksne billene og skader på trær http://www.brisbaneinsects.com/brisbane_scarabs/GreenScarab.htm
Høgsmåsan naturreservat

**Høgsmåsan naturreservat** utgjør en stor nedbørsmyr, som ligger på et skogkledt høydeplatå nordvest for Skedsmokorset i Akershus. Furu forekommer mer eller mindre spredt ut over hele myra. Myra har verdi som en av svært få gjenværende store myrer i de sentrale delene av Akershus. Området er viktig for orrfugl og har også kvaliteter som rasteplass for enkelte trekkfugler.

## Referanser
Beverley Naidoo

**Beverley Naidoo** (født 21. mai 1943 i Johannesburg) er en sørafrikansk-britisk barnebokforfatter, best kjent for sine bøker om politisk motstandskamp i flere stater i Afrika, blant annet *The Other Side of Truth* som hun mottok Carnegie Medal in Literature for i .

Hun vokste opp i et hvitt miljø i Sør-Afrika med foreldre som hadde britisk og russisk-jødisk bakgrunn. Som student engasjerte hun seg i anti-apartheidbevegelsen tidlig på 1960-tallet, og ble arrestert. Hun flyttet til England i 1965, og giftet seg der med en annen eksilsørafrikaner. Hun utdannet seg til lærer ved Universitetet i York.

Hun debuterte som forfatter i 1985 med *Journey to Jo'burg*. Boka forteller om Naledi (13) og lillebroren Tiro som reiser 300&nbsp;km til Johannesburg for å finne moren som er tjener hos en hvit familie. Barna skal fortelle moren at den yngste broren er syk. Boka vant The Other Award og ble forbudt i Sør-Afrika. I oppfølgeren *Chain of fire* (1989) blir familiens landsby rasert av bulldosere. Naidoo har skrevet flere bøker med handling fra Sør-Afrika. I *[[The Other Side of Truth]]* (2000) er handlingen lagt til Nigeria i 1995, under Sani Abachas militærregime. Sade (12) og broren Femi (10) må flykte fra landet etter at foreldrene deres, som er journalister, blir drept. Sades historie videreføres i *Web of Lies* (2004).

På norsk finnes *Reisen til Johannesburg* (1992; *Journey to Jo'burg*) og *Ildlenken* (1993; *Chain of fire*).

## Referanser

## Eksterne lenker
*
Fluktdyr

**Fluktdyr** er dyr som har et medfødt instinkt som forteller dem at de må flykte fra farer for å overleve. Fluktdyr er typisk svært lettskremte. Flukt er en viktig forsvarsstrategi for at dyra skal kunne formere seg og overleve inn i framtiden.

Typiske fluktdyr er langbeinte flokkdyr med hurtig reaksjonsevne og ofte svært høy toppfart, som for eksempel ulike hestedyr og hjortedyr. En annen fellesnevner er gjerne store øyne, som sitter slik plassert i skallen at dyret lett oppdager bevegelser i omgivelsene, og godt utviklet hørsel, ofte med store, bevegelige ører.

Fluktdyr er typisk stillferdige, så de ikke skal oppdages av rovdyr. Ville hester vrinsker derfor svært sjelden. Derimot pruster dyra for å alarmere fare innad i flokken. Andre arter har gjerne tilsvarende alarmstrategier for å unngå å bli oppdaget.

## Kilder
* Fluktdyr. Det Norske Akademis Ordbok (NAOB)
* Fluktdyr. Bokmålsordboka | Nynorskordboka - Universitetet i Bergen og Språkrådet
Vegårshei ski- og aktivitetssenter

**Vegårshei ski- og aktivitetsenter** fokortet VSA, eies av Vegårshei kommune, Agder og Rogaland skikrets, Vegårshei Idrettslag og Aust-Agder Næringsselskap. I tillegg til hovedbygningen *Fjellheim* som har storsal, kontorer, skytebane og overnattingsrom har består VSA av Molandsbakken en K90 normalbakke, en alpinbakke med en heis og skiløyper for langrenn samt et skiskytterstadion. Deler av langrennsløypene er lysløype og benyttes både på barmark og i vinterhalvåret.

## Eksterne lenker
* Offisielt nettsted
Filosofiåret 1737

**Filosofiåret 1737** er en oversikt over hendelser, utgivelser og personer med tilknytning til filosofi i 1737.

## Hendelser

## Publikasjoner

## Fødsler
*18. september – Pierre Eugène du Simitière, sveitsiskamerikansk kunstner og filosof (død 1784)
*20. desember – Tommaso Valperga Caluso, italiensk filosof, astronom og fysiker (død 1815)

## Dødsfall
*17. mai – Claude Buffier, fransk filosof, kartograf, historiker og pedagog (født 1661)
*24. oktober - Alberto Radicati di Passerano, italiensk filosof (født 1698)


Fil:Joseph Reed by Pierre Eugène du Simitière.jpg|Pierre Eugène du Simitière(1737-1784)
Acetes japonicus

***Acetes japonicus*** er en rekeart. 

Hannene har en lengde på 11–24&nbsp;mm og hunnene 15–30&nbsp;mm. Den lever på eller rett over bløt bunn i havet på grunt vann. Utbredelsen omfatter det vestlige indopasifiske området fra vestkysten av India til Korea, Japan, Kina og Indonesia. 

Den fiskes i hele utbredelsesområdet og er den rekearten med størst fangst i hele verden. I 2011 var den globale fangsten . Det skilles ofte ikke mellom de ulike *[[Acetes]]*-artene. Det meste av fangsten blir tørket, saltet og fermentert for å brukes i produksjon av rekepasta.

## Eksterne lenker
* 

*
Vindflomyrene naturreservat

**Vindflomyrene naturreservat** er en stor jordvannspåvirket strengmyr i Østre Toten og Hurdal kommuner. De største strengene og flarkene finnes i myras sørlige halvdel. Her er de lengste strengene opp til 250 meter lange. I reservatet har  glasstorvmose (Sphagnum angermanicum) sin nordligste forekomst, og tranestarr (Caexe adelostoma) sin sørligste forekomst på Østlandet.

Det går skogsbilvei langs reservatet i nordøst og i sørvest.

## Referanser
FF «G.O. Sars» (1945)

**FF «G.O. Sars»** var et norsk forskningsfartøy, tilhørende Havforskningsinstituttet i Bergen. Skipet ble bygget ved Pusnes Mekaniske Verksted i Arendal i 1944/45, og var det første av foreløpig tre forskningsfartøy med dette navnet, oppkalt etter marinbiologen Georg Ossian Sars. Fartøyet var 52 meter langt, 8,7 meter bredt og hadde en bruttotonnasje på 595 tonn. Fartøyet var utstyrt med to Crossley HRL6 motorer, hver på 600 hestekrefter. I  1950/51 ble hun ferdigstillet som hvalbåt ved Moss Værft & Dokk.

«G.O. Sars»  gikk ut på tokt vinteren 1949-50 for å kartlegge sildeforekomster, og Finn Devold ble rikskjendis med sine hyppige rapporter fra «Sarsen» på radio om vintersildefisket.  Skipet brukte en spesiell silde-ASDIC.

## Referanser


## Eksterne lenker
* 
* 
*  «G.O.Sars» (1950) lardex.fr.yuko.com
*  Årsberetning 1952 Bilder og info om MS «G.O. Sars» (1950) side 85
Holmen naturreservat

**Holmen naturreservat** ligger på en elveslette inne i en meandersving på vestsida av Leira i Lillestrøm kommune. Området grenser i vest til dyrket mark og for øvrig til Leira, og skogforekomsten vokser på marin leire og er hyppig oversvømt. Vegetasjonstypen er gråor-heggeskog med en rand mandelpilkratt langs elva. Tresjiktet er dominert av gråor. Busksjiktet er meget tett, med hegg, rødhyll og krossved, og feltsjiktet er frodig med mye storbregner.

Dette er en homogen og velutviklet gråor-heggeskog i et særpreget kulturlandskap.

## Referanser
Alkinoos

**Alkinoos** (gresk: Ἀλκίνοος) var i henhold til gresk mytologi konge over et legendarisk sjøfarende folk kalt for faiakerne som Odyssevs møtte på sin reise. Alkinoos var gift med Arete og var far til Navsikaa, Halios, Klytonevs og Laodamas. De bodde på den mytologiske øya Skeria, som ofte har blitt identifisert med Korfu. Alkinoos' navn betyr bokstavelig «stort sinn». Opphavet til Alkinoos er mer uklart; han oppgis som en sønnesønn av havguden Poseidon, enten ved Nausithoos eller ved Faeaks. Også Arete nedstammet fra Poseidon.

## Mytologi
I myten om Jason og argonautene er Alkinoos representert som boende med sin hustru Arete i byen Drepane på Sicilia. Argonautene på vei tilbake fra Kolkis, kom til øya og ble gjestemildt tatt imot. Da kolkiserne i deres jakt på argonautene likeledes kom til Drepane, forlangte de at Jasons elskerinne Medeia skulle bli utlevert til dem for å stå til ansvar for drapet på hennes far Aietes. Medeia appellerte til Arete som igjen bønnfalt sin ektemann. Alkinoos erklærte da at om hun fortsatt var en jomfru skulle han bli overgitt til dem, men var hun allerede blitt Jasons hustru, ville han beskytte henne og hennes ektemann mot dem.

Arete gikk til Jason og Medeia og ba dem bruke natten til sørge for at Medeia ikke var jomfru ved daggry. Neste dag ble det meddelt til kolkiserne om Medeias tilstand og de var forpliktet, grunnet Aretes mellomkomst, å forlate øya. Argonautene kunne deretter fortsette sin reise hjemover etter at de hadde mottatt kostbare gaver fra Alkinoos.

I henhold til Homer i *[[Odysseen]]* var Alkinoos en lykkelig hersker over faiakerne på øya Skeria og som hadde sammen med Arete fem sønner og en datter, Navsikaa. Beskrivelsen av hans palass og hans maktområde, måten som Odyssevs ble mottatt på, underholdningen som ble gitt, og fortellingene som er knyttet til kongen om hans egne vandringer, utgjør en betydelig del av Odysseen, hovedsakelig fra femte sang til trettende sang, og utgjør eposets mest sjarmerende deler.

## Se også

* Gaius Julius Hyginus: *Fabulæ* 125 og 126

## Referanser


## Eksterne lenker
*
Filosofiåret 1757

**Filosofiåret 1757** er en oversikt over hendelser, utgivelser og personer med tilknytning til filosofi i 1757.

## Hendelser

## Publikasjoner
* Edmund Burke, *[[A Philosophical Enquiry into the Origin of Our Ideas of the Sublime and Beautiful]]*

## Fødsler
*3. februar – Constantin-François Volney, fransk filosof, historiker, orientalist og politiker (død 1820)
*5. juni – Pierre-Jean-Georges Cabanis, fransk medisiner, fysiolog og filosof (død 1808)
*26. oktober - Karl Leonhard Reinhold, østerriksk filosof (død 1823)
*13. november - Archibald Alison, skotsk episkopal prest, essayist og filosof (død 1839) 

## Dødsfall
*7. februar – Giuseppe Maria Buondelmonti, italiensk poet, taler og filosof (født 1713)
*28. august – David Hartley, engelsk filosof og psykolog (født 1705)
*27. november - Pierre Lemonnier, fransk matematiker og filosof (født 1675)
*Bulleh Shah, sufist, poet, humanist og filosof fra Punjab (født 1680)


Fil:Constantin François Volney.jpg|Constantin-François Volney(1757-1820)
Fil:Pierre-Jean-Georges Cabanis.jpg|Pierre-Jean-Georges Cabanis(1757-1808)
Fil:Karl Leonhard Reinhold.jpg|Karl Leonhard Reinhold(1757-1823)
Fil:Archibald Alison.jpg|Archibald Alison(1757-1839)
Fil:David Hartley portrait.jpg|David Hartley(1705-1757)


## Se også
*Filosofi på 1700-tallet
*Opplysningstiden
Liste over ordførere i Lørenskog

**Lørenskogs ordførere** er en liste over Lørenskogs ordførere og varaordførere siden kommunens løsrivelse fra Skedsmo  i 1908.

## Liste over ordførere og varaordførere siden 1908

## Referanser


## Litteratur
* Alsvik, Ola. Gjennombrudd, fortvilelse og hardt arbeid. Lørenskog 2008, ISBN 978-82-992856-4-3
Filosofiåret 1706

## Hendelser
* Filosofen Samuel Clarke angriper synspunktene til Henry Dodwell om sjelens udødelighet.

## Publiseringer

## Fødsler
*17. januar – Benjamin Franklin, nordamerikansk politiker, forlegger, forfatter, naturviter og naturfilosof (død 1790)
*8. november – Johann Ulrich von Cramer, tysk dommer og filosof (død 1772)
*17. desember – Émilie du Châtelet, fransk matematiker, fysiker, filosof og oversetter (død 1749)

## Dødsfall

*6. august – Jean-Baptiste Du Hamel, fransk filosof og teolog (født 1624)
*Abraham Miguel Cardozo, spanskjødisk religionsfilosof, mystiker og sabbatianer (født 1626)

## Bildegalleri

BenFranklinDuplessis.jpg|Benjamin Franklin(1706-1790)
Inconnu, portrait de madame Du Châtelet à sa table de travail, détail (château de Breteuil) -002.jpg|Émilie du Châtelet(1706-1749)
Pierre_Bayle_by_Louis_Ferdinand_Elle.jpg|Pierre Bayle(1647-1706)


## Referanser
Erling Rimehaug

**Erling Rimehaug** (født 25. mars 1947) er en norsk journalist og forfatter, redaktør i avisen *[[Vårt Land]]* .

Han har arbeidet mange år i *Vårt Land* som journalist og samfunnsredaktør, og ble konstituert som sjefredaktør da Helge Kjøllesdal hadde permisjon fra 1990 til 1991. 

Rimehaug har utgitt en rekke bøker, og bidratt i tidsskriftet *[[STREK (tidsskrift)|Strek]]* og avisen *[[Hallingdølen]]*. 

## Bibliografi
* *Ett land - to folk. Hvordan jøder ble israelere og arabere ble palestinere* (2015)
* *Jeg kan ikke hate. Testamentet i blikkesken* (2013)
* *Veien til Betlehem* (2012)
* *Ansikt til ansikt* (2009)
* *Tørsten gir lys : om åndelig lengsel og modning* (2007)
* *Hellig land - evig strid?* (2005)
* *Når Gud blir borte* (2000  - ny utgave i 2013)
* *Den gang det var stille* (1998)
* *Midtbanespilleren : Kjell Magne Bondevik og Kristelig folkeparti* (1997)

## Referanser
Diphycerini

**Diphycerini** er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Levevis
Larvene lever i jorda, der de eter røtter.

## Utbredelse
Gruppen er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Diphycerini Medvedev, 1952
******* Slekten *[[Diphycerus]]* Deyrolle & Fairmaire, 1878 - 6 arter
******** *[[Diphycerus alcedo]]* Arrow, 1920
******** *[[Diphycerus cupripennis]]* Arrow, 1925
******** *[[Diphycerus davidis]]* Fairmaire, 1878
******** *[[Diphycerus jucundus]]* Arrow, 1920
******** *[[Diphycerus reitteri]]* Semenov, 1891
******** *[[Diphycerus tonkinensis]]* Arrow, 1920

## Kilder
* Oversikt over gruppen

## Eksterne lenker
*
Okseblod

**Okseblodglasur**, eller bare *okseblod*, *sang de bœuf*, er en glasur som regnes til de klassiske orientalske glasurer, som for eksempel chün, celadon og tenmoku. 

Sang-de-boeuf var en av de nye glasurene som ble ansett å være usikker, men veldig dekorativ med varierende effekter. Glasuren ble tatt frem fra Jingdezhens porselensovner under Kangxi-keiserens styre (1662–1722). Ifølge en elev «gir denne spektakulære glasur inntrykket av å titte gjennom et gjennomskinnelig ytrela, som er noen lunde forvrengt og fullt av mengder av bobler, til fargen som innunder«».

Glasuren inneholder kobberoksid eller kobberkarbonat, som får sin mørke dyprøde farge ved reduksjon, nemlig at surstofftilførselen *strypes* mens glasuren fortsatt er flytende. Dette kan oppnås ved å innføre et brennende emne som fører til røykutvikling og således fortrenger oksygenet i ovnen, eller ved å tilføre gass. I gassovner er det iblant tilstrekkelig å øke gasstrykket. Kobberroksidet/karbonatet, som vanligvis gir grønne toner (oksiderende atmosfære) felles ut som små partikler som antar røde toner. Total reduksjon fører til at oksidet metalliserer, noe som vanligvis ikke er ønskelig. Derfor gjelder det å treffe rett grad av  reduksjon/oksidasjon. Kobberrøde glasurer opptrer ofte også som rød-grønne glasurer.
 
Det finnes også kobberrøde glasurer med innslag av hvitt.

## Referanser
Tenmoku

**Tenmoku** (japansk: *ten moku*) eller **temoku**, er en type av keramisk glasur som utmerker seg ved sitt innhold av jernoksid på mellom 8 og 15 prosent. Glasuren spenner fra rustbrune  til svarte nyanser, som er mørkere der glasuren ligger tykt, det vil si i dreiespor og omkring andre groper i det underliggende steingodset. Glasuren tar seg derfor ofte best ut på fabrikat med en overflate som ikke er alt for glatt.

Glasuren imiterer en utviklet i Kina Song-dynastiets sørperiode (1127–1279).

Visse tenmokuglasurer har små flekker som kan minne om pelsen på en hare. Slike glasurer er kjent som *harepelsglasurer*.

Tenmokuglasuren er en klassisk orientalsk glasur, slik som chün, celadon og okseblod (eller kobberrød glasur). Disse glasurene forekom i de antikke kinesiske og japanske kulturer århundrer før de ble kjent og benyttet i Europa eller Amerika.

Navnet *tenmoku* kommer i utgangspunktet fra  kinesisk 天目, pinyin: *Tiān mù*, «Himmeltempelet» i Kina der jernfargeglaserte boller ble benyttet til servering av te.

## Referanser
Helge Kjøllesdal

**Helge Kjøllesdal** (født 2. mai 1945) er en norsk teolog, informasjonsarbeider og tidligere medredaktør i *[[Vår Kirke]]* (1971-1974) og i avisen *[[Vårt Land]]*.

Kjøllesdal er født i Stavanger og vokste opp i Kina og Japan. Han tok teologisk embetseksamen med Menighetsfakultetet i 1970.

I 1971 ble han ansatt som redkasjonssekretær og to år senere som medredaktør i ukeavisen *Vår kirke*. Han begynte i *Vårt Land* i 1974 og ble i 1985 sjefredaktør, sideordnet med Hans Erik Matre, senere med Åge Petter Christiansen. 

Fra august 1990 til mai 1991 hadde Kjøllesdal permisjon fra *Vårt Land* for å arbeide som pressetalsmann i Kirkens Nødhjelp. Da Kjøllesdal kom tilbake til avisen delte han sjefredaktøransvaret med Helge Simonnes fram til 1995. Han var informsjonssjef i Kirkens Nødhjelp 1995-1998.

Kjøllesdal var informasjonsdirektør ved Universitetet i Oslo 1998-2010 og var seniorrådgiver samme sted til han gikk av med pensjon i 2013.

Han har sittet i Pressens faglige utvalg, i styret for Kirkens informasjonstjeneste og i Komiteen for internasjonale spørsmål under Mellomkirkelig Råd for Den norske kirke. I Kirkens SOS har han vært styreleder. Kjøllesdal har arbeidet som frivillig i Krisetelefon for minoriteter, drevet av Kirkens SOS. Han var redaktør for Forskningskanalen, forskningsprogrammer sendt på NRK 2 i regi av Universitetet i Oslo.  

## Bibliografi
* *Blomsterkorset : Polens kjempende kirke* (1982)
* *Biskop Tudu* (1987)
* *Vingspenn* (1989) 
* *Damaskusporten* (2016)

## Referanser
Tlayuda

/>

**Tlayuda** (spansk uttale: ) er en matrett som stammer fra Oaxaca i Mexico. Opprinnelig viser ordet kun til typen tortilla som brukes. Den skiller seg fra andre typer på grunn av sin store størrelse (med en diameter på rundt 30 cm), annerledes smak, og seigere konsistens. En tlayuda kan fylles med en rekke ulike ingredienser, blant annet forskjellige kjøttyper, sjømat, ost eller grønnsaker.

## Eksterne lenker
*
Filosofiåret 1644

**Filosofiåret 1644** er en oversikt over hendelser, utgivelser og personer med tilknytning til filosofi i 1644.

## Hendelser

## Publiseringer
* Filosofen René Descartes utgir *Principia Philosophiae*

## Fødsler
*11. januar – Hayashi Hōkō, japansk filosof (død 1732)
*1. mars – Simon Foucher, fransk polemisk filosof (død 1696)
*22. mars – Otto Mencke, tysk filosof og naturviter (død 1707)

## Dødsfall


Fil:Otto Mencke by Bernigeroth.jpg|Otto Mencke(1644-1707)


## Referanser
Tianqiporselen

**Tianqiporselen** er den kinesiske underglaserte blå porselen som ble til i de uoffisielle brennovner i Jingdezhen (景德镇) for et overveiende japansk marked på 1600-tallet. Uttrykket «Tianqi» (天啓; *tenkei* på japansk) er rett og slett fra det æranavn som ble benyttet i Tianqi-keiserens regjeringstid (1621–1628) i den senere tid av Ming-dynastiet. 

Generelt kan man si at Tianqiporselenet var en varietet av mange porselensstiler benyttet i Jingdezhens uoffisielle produksjonssteder fra sammenbruddet av produksjonen i de offisielle brennovner rundt Wanli-keiserens død i 1620 til da de ble reorganisert i 1683 i Kangxi-keiserens tid under Qing-dynastiet. 

Tianqiporselenet og beslektet porselen utviser en forfriskende spontanitet i motivvalg som gjør den distinkt fra annen kinesisk keramikk. Man kan merke en innflytelse fra landskapsmaleren Dong Qichang (董其昌) (1555–1636) i fargekontrastene. Motivene er vanligvis landskap, fugler og blomster, dyr og mennesker. 

Med tanke på kundenes ønsker og smak har de ofte tatt opp i seg japanske stilelementer. Denne typen porselen ble gjerne benyttet til den japanske teseremonien. 

I Japan kalles denne porselenstypen også *ko sometsuke* (古染付け) eller «gammel blå og hvit». 

## Litteratur
* Hanaoka and Barberri (oversettere), Masahiko Sato, *Chinese Ceramics: A Short History*, Weatherhill, New York and Tokyo, 1981, s. 195-205.
Enchilada

**Enchilada** (spansk uttale: ) er en meksikansk matrett som består av en maistortilla rullet rundt et fyll og badet i chilisaus. Det finnes mange ulike varianter av retten, og fyllet kan utgjøres av blant annet kylling-, kalkun- eller svinekjøtt, så vel som ost, bønner, poteter, grønnsaker eller sjømat. Sausen varierer også fra en variant til en annen. Enchiladas serveres vanligvis med flere tilbehør, for eksempel ris, salat, rå løk, rømme eller ost.

## Varianter
De vanligste enchilada-variantene er de følgende:
* Enchiladas verdes: med grønn saus av grønne tomater.
* Enchiladas rojas: med rød saus av tomater eller tørre chilier (chile guajillo).
* Enchiladas suizas:  med grønn rømmesaus og toppet med gratinert ost.
* Enchiladas de mole: badet i mole poblano, og av og til sesamfrø.
* Enchiladas de frijol (eller enfrijoladas): dekket av bønner.
* Enchiladas de chilorio: med svinekjøtt.
* Enchiladas potosinas: av små tortillaer fylt med bønnepuré og chili. Stammer fra San Luis Potosí.
* Enchiladas mexicanas: med grønn saus, rømme og rød saus, i samme rekkefølge som fargene i Mexicos flagg.
* Enchiladas norteñas: med saus av tomater og chipotle, med gratinert ost og vanligvis fylt med kylling eller poteter.
* Enchiladas del suelo: av ustekte tortillaer som dyppes i en rød, sterk og tjukk saus, før de puttes i ovnen og deretter fylles med poteter, ost og rømme. Stammer fra Sinaloa.
* Encremadas: badet i rømmesaus.
* Entomatadas tampiqueñas: av små, håndlagde tortillaer badet i tomatsaus toppet med ost, vanligvis servert med tampiqueña-kjøtt.
* Enchiladas dulces: med søt mole som inneholder piloncillo og rosiner. Stammer fra Colima.

## Eksterne lenker
*
Universitetssenteret på Kjeller

**Universitetssenteret på Kjeller** (**UNIK**) var et studiested for master- og PhD-studenter hovedsakelig fra Universitetet i Oslo (UiO) og NTNU. Det har ansvar for forskning og utvikling innenfor *trådløse nett og informasjonssikkerhet (WNIS)*, *elektronikk og fotonikk*, *kybernetikk og industriell matematikk*, og *energi og miljø*. I 2017 overtok UiO hele senteret. Det nye Institutt for teknologisystemer er en del av UiOs matematisk-naturvitenskapelige fakultet.

UNIK ble etablert som en stiftelse i 1987 med det formål å utvikle og drive universitetsstudier og forskning, og styrke samarbeidet mellom stifterne og næringslivet. Stifterne er UiO og de tre forskningsinstituttene Forsvarets forskningsinstitutt (FFI), Telenor R&I og Institutt for energiteknikk (IFE). 

UNIK skal utnytte kompetansen i Kjellermiljøet til undervisning og veiledning av master og dr-studenter. UNIKs undervisningstibud er et supplement til universitetenes studietilbud og ha en faglig forankring i Kjellermiljøet. De opprinnelige eiere var FFI, IFE, TF, og UiO. NTNU kom med i 1995. UNIK er anvendelsesorientert og en samarbeidspartner for Kjellerinstituttene og relevant industri.

UNIKs viktigste samarbeidspartner i dag er FFI og Institutt for Energiteknikk.  Ansatte i industribedrifter i Oslo-området, som Kongsberg Defense Commuications, Thales  bidrar også til undervisningstilbudet. 

Fagene det undervises i er anvendt informasjonsteknologi med hovedvekt på nettverk, informasjonssikkerhet og signalbehandling for kommunikasjon, elektronikk og fotonikk, kybernetikk og industriell matematikk, samt energi og miljø.

UNIK ligger på Kjeller ved Lillestrøm, 25&nbsp;km utenfor Oslo. 

## Referanser


## Eksterne lenker
* UNIK
* Wikisiden om forskning på trådløs kommunikasjon
Filosofiåret 1450

**Filosofiåret 1450** er en oversikt over hendelser, utgivelser og personer med tilknytning til filosofi i 1450.

## Hendelser

## Publikasjoner

## Fødsler
*Jurij Drohobytsj, (Юрій Дрогобич, Magister Georgius Drohobich de Rus, Jerzy Drohobycz, Jerzy Kotermak Drusianus, Georgius Drohobicz, fødenavn Jurij Kotermak, Giorgio da Leopoli), filosof, astrolog, forfatter og lege fra et område som idag er Ukraina (død 1494)
*ca. 1450 – Bartolomeo Fallamonica Gentile, italiensk poet og filosof (død 1500-1520)
*ca. 1450 – Richard Gramann von Nickenich, tysk filosof, diplomat og rettslærd (død 1513)

## Dødsfall


Fil:Stamp of Ukraine s343.jpg|Jurij Drohobytsj(1450-1494)
Filosofiåret 1762

**Filosofiåret 1762** er en oversikt over hendelser, utgivelser og personer med tilknytning til filosofi i 1762.

## Hendelser
* I april i Amsterdam utga Jean-Jacques Rousseau sitt statsvitenskapelige verk *Du Contract Social ou Principes du Droit Politique*, som med engang ble forbudt i Frankrike, Nederlandene, i Genève og Bern. I Paris og Genève ble det utstedt arrestordre på ham.

## Publikasjoner

## Fødsler
*4. mai – Johann Heinrich Abicht, tysk filosof (død 1816)
*19. mai – Johann Gottlieb Fichte, tysk filosof og regnes som grunnlegger av tysk idealisme ved siden av Hegel og Schelling, og Kants første etterfølger (død 1814)
*22. juni - Vito Buonsanto, italiensk forfatter og filosof (død 1850)
*14. juli – Joseph Lakanal, fransk politiker, retoriker og filosof (død 1845)
*18. oktober – Lazarus Bendavid, tysk matematiker og filosof (død 1832)
*10. november – Wilhelm Ludwig Gottlob von Eberstein, tysk forfatter og filosof (død 1805)

## Dødsfall
*27. mai – Alexander Gottlieb Baumgarten, tysk filosof (født 1714)


Fil:Johann Gottlieb Fichte.jpg|Johann Gottlieb Fichte(1762-1814)
Fil:Joseph Lakanal.jpg|Joseph Lakanal(1762-1845)

Fil:Wilhelm Ludwig Gottlob von Eberstein.jpg|Wilhelm Ludwig Gottlob von Eberstein(1762-1805)

## Se også
*Filosofi på 1700-tallet
Pediatrics

***Pediatrics*** er et akademisk tidsskrift innen pediatri som utgis av American Academy of Pediatrics. I 2020 hadde det en impact factor på 7,124 og var det nest høyest rangerte tidsskriftet i pediatri. I Norsk vitenskapsindeks regnes det som et nivå 2-tidsskrift, dvs. det høyeste kvalitetsnivået.

## Referanser


## Eksterne lenker
*
Lorang Andersen

**Lorang Andersen** (født 22. desember 1905 i Oslo, død 29. mars 1984) var en norsk kombinertløper og skihopper som representerte Nydalens Skiklub. Han deltok i VM i Oslo i 1930, der han ble nummer 10 i kombinert og 28 i spesielt hopp, og VM i Oberhof i 1931, der han ble nummer 15 i kombinert, 50 i spesielt hopp og 33 på 18 km langrenn. I Lahtisspelen i 1929 vant han hopprennet og ble nummer 3 i kombinert.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 648, digitalisert av Nasjonalbiblioteket)
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5 (s. 42 og 44, digitalisert av Nasjonalbiblioteket)
* Die FIS-Wettkämpfe und der 11. Skikongress in Oslo (i *Der Schnee-Hase - Jahrbuch des Schweizerischen Akademischen Ski-Clubs*, 1930, s. 387 og 392, skrevet av Walter Amtstutz, publisert av Issuu)
Sørlandskirken

**Sørlandskirken** er en karismatisk pinsemenighet i Arendal i Agder. Menigheten ble etablert på midten av 1980-tallet av Kjell Haltorp som var menighetens pastor de 20 første årene. Kai Johansen var pastor de ti neste årene. Hovedpastor fra 2018 er Peter Haltorp.  

Menigheten hadde 307 tilskuddstellende medlemmer i 2019. Sørlandskirken har hatt avdelinger i Kristiansand (2012) og Grimstad (2013). Menigheten har historisk sett vært selvstendig og uavhengig, men ble i 2017 en del av pinsebevegelsen.

Menigheten har hatt flere navn: Kristne i Skytebaneveien 3, Kristne i Sørlandet bibel- og misjonssenter og Sørlandet bibel- og misjonssenter.

Menigheten drev en omfattende nærradiovirksomhet i neste 20 år, og var den første nærradioen i Aust-Agder til å komme på lufta. Radio lys i sør hadde sin første sending 10. desember 1984 og ble avviklet i 2004. Lys i sør TV var menighetens tv-satsing i nærmere fire år. Denne ble avviklet sammen med radioen.

Sørlandskirken har drevet et omfattende misjonsarbeid og har vært med å etablere menigheter i Albania, Makedonia og i Midtøsten. Den har også engasjert seg i hjelpearbeid i Kongo, Romania og India. Menigheten arbeider fortsatt med misjon utenfor Norge, men i hovedsak gjennom misjonsorganisasjonene Reach the Nations og Troens bevis. 

De første årene hadde ikke menigheten et formelt navn og ikke noe fast tilholdssted.  De ønsket å kalle seg "kristne" og være en del av "menigheten i byen". Kjøpet av Skytebaneveien 3, Arendals møbelfabrikk, i 1985, markerte en tydeligere etablering og formalisering av menigheten. Kristne i Skytebaneveien 3 var det registrerte navnet på menigheten fra midten av 80-tallet til midten av 90-tallet. Leif S. Jacobsen ble medpastor i 1994 og var avgjørende for at menigheten fikk et offisielt navn: Sørlandet bibel- og misjonssenter, som menigheten hadde fram til Kai Johansen overtok og endret navn til Sørlandskirken i 2003. Kai Johansen sluttet som pastor i 2014.

I 2019 startet et omfattende renoveringsarbeidet hvor 300m2 med søndagsskolelokaler ble ferdig samme år, og en helt ny hovedsak med 320 plasser ble ferdigstilt høsten 2023. 

Menighetens første pastor, Kjell Haltorp har sin bakgrunn fra pinsebevegelsen. Teologisk er det lite som skiller menigheten fra en pinsemenighet. Organisatorisk er det større forskjeller. Menigheten har ikke eldsteråd og menighetsmøter som pinsemenighetene har.

Sørlandskirken er partnermenighet med Troens Bevis Verdens Evangelisering.

## Litteratur
*Haltorp, Peter: *Sørlandskirken: et bidrag til konfesjonskunnskap*. Masteroppgave REL5000, religion, etikk og samfunn, ved Universitetet i Agder, 2013. Internettlenke til pdf-utgaven av oppgaven.
*http://www.agderposten.no/kjop-tilgang?aId=1.1350625

## Referanser


## Eksterne lenker
* Sørlandskirkens hjemmeside